ભારતના લોકલાડીલા વડાપ્રધાન નરેન્દ્ર મોદી હેલિપેડથી ખુલ્લી જીપમાં ગુજરાતનાં મુખ્યમંત્રી વિજયભાઈ રૂપાણી સાથે સભા સ્થળે આવ્યા હતા. મોદીએ પોતાના વક્તવ્યમાં કહ્યું હતું કે આઝાદીના આંદોલનને એવો સીમિત કરી દેવામાં આવ્યો હતો કે દેશના ગામેગામ સો-સો વર્ષો સુધી આઝાદીને માટે અવિરત ત્યાગ અને બલિદાનની પરંપરા મારા આદિવાસી બંધુઓએ જાળવી રાખી હતી અને હિંદુસ્તાનના એક્પણ આદિવાસી એવા ન હતા કે જેને અંગ્રેજોના દાંત ખાટાં કર્યા ના હોય આપણાં ગોવિંદ ગુરુ પણ આઝાદી માટે અંગ્રેજોએ સામે જંગ લડ્યા હતા ૧૮૫૭મા દાહોદનો આખે આખો પટ્ટો અંગ્રેજોએ માટે એક મોટો પડકાર બની રહ્યા હતો. જ્યારે બૃહંદમુંબઈ માથી જ્યારે ગુજરાત અલગ થયુ ત્યારે લોકોમાં એવી ચર્ચા હતી કે ગુજરાત પાસે પાણી નથી, ખનીજ નથી ગુજરાત ખતમ થઈ જશે આજે સમગ્ર દેશ ગુજરાત રાજ્ય પર ગર્વ કરે છે. પ્રકૃતિક સંસાધનોની વચ્ચે ગુજરાતે પડકારોને પડકારી સફળતા પ્રાપ્ત કરી પાણી આપણાં માટે સૌથી મોટો પડકાર રહ્યો છે. મારી સરકાર ગરીબોને સમર્થન આપનારી સરકાર છે. જો ખેડૂતને ખેતી કરવા પાણી મળે તો તે જમીનમાથી પણ સોનું ઉગાડી શકે છે. કોંગ્રેસની સરકારે ચાર દાયકમાં યોજના પાછળ ફક્ત ૯૦૦૦ કરોડ રૂપિયા જ વાપરી શકી છે જ્યારે અમારી સરકારે એક જ દાયકમાં ૬૦૦૦૦ કરોડ યોજનાઓ પાછળ ખર્ચ કર્યો છે. કોંગેસની સરકાર ૩ વ્યવસ્થાઓ જેવી કે વીજળી, પાણી, સડકને સાથે લઈ ચાલી હતી પરંતુ અમારી સરકાર વીજળી, પાણી, સડક, શિક્ષા અને સ્વાસ્થ્ય એમ ૫ વ્યવસ્થા સાથે ચાલે છે. કે જેનાથી આવનારી પેઢી મજબૂત બને. વધુમાં તેમણે ઉમેર્યું હતું કે ગુજરાત સરકારે ગામે ગામમાં થાંભલા પર ટ્યુબલાઇટ નિકાળી એલઇડી લગાવી છે. જે દાહોદ, ઝાલોદ, લીમખેડા, દેવગઢબારીયા સંજેલી, ધાનપુર અને ગરબાડા તાલુકાનાં દરેક ગામમાં રસ્તા પરના થાંભલા પર લગાવવામાં આવી છે. અને ગુજરાત સરકાર પોણા બે કરોડ જેટલા એલઇડી બલ્બ લોકોના ઘર ઘર સુધી G.E.B. દ્વારા પહોચડવામાં આવ્યા છે અને આખા ભારતમાં ગુજરાત નંબર ૧ પર છે. વધુમાં મોદીએ કહ્યું કે મારા દાહોદ ના પરેલનું રેલ્વેનું કારખાનું પણ અદ્યતન થવા જઇ રહ્યું છે જેથી આખા જીલ્લામાં રોજગારીની વધુ તકો ઊભી થશે અને મારા દાહોદ જિલ્લાના આદિવાસી ભાઈ બહેનોને કમાવવા માટે બહાર જવું નહીં પડે તેમણે અહી જ રોજગારીની નવી તકો ઊભી કરાશે અને તેમણે કહ્યું કે મારા વનબંધુ ભાઈ બહેનોએ ખેતરને ખેતર નહીં પણ ફૂલવાડી બનાવી છે. આવનાર દિવસોમાં તેમના માટે સોલર પંપની શોધ કરાઇ રહી છે કે જેથી વીજળીની જરૂર નહીં પડે અને પોતે પોતાના સોલર પંપ દ્વારા જ પોતાના ખેતરમાં પાણી પાઇ શકે. આ સોલર પંપ થી કૃષિ ક્ષેત્રે મોટી ક્રાંતિ આવશે અને જ્યારે વર્ષ ૨૦૨૨માં આઝાદીના ૭૫ વર્ષ ઉજવાતા હોય ત્યારે મારા હિંદુસ્તાનના સમગ્ર ખેડૂતોની આવક બમણી કરવી છે.